**MUDr. Vladimír Tancoš**

**UPJŠ Košice, LF - ÚPA**

„Asociácia medzi expresiou PD-L1 a klinicko-patologickými charakteristikami nemalobunkového karcinómu pľúc.“

Informácie: „Imunoterapia predstavovala významný pokrok v liečbe pokročilého nemalobunkového karcinómu pľúc (NSCLC). PD-L1 je prediktívnym markerom, ktorý predpovedá účinnosť imunoterapie u pacientov s pokročilým NSCLC, ale nie všetky faktory, ktoré vedú k expresii PD-L1 v nádorových bunkách NSCLC sú ozrejmené. Cieľom prezentácie je ozrejmiť mechanizmy, ktoré vedú k expressi PD-L1 a načrtnúť perspektívy imunoterapiu NSCLC ešte viac vylepšiť.“

**MUDr. Adam Nedoroščík**

**UPJŠ Košice, LF - ÚPA**

Diferenciálna diagnostika Ulceróznej kolitídy a Crohnovej choroby

Seminár bude zohľadňovať súčasnú prax v klinickej patológii v rámci diagnostiky Crohnovej choroby a Ulceróznej kolitídy. Na základe veľkého obsahu prednášky sa pokúsim zamerať najmä na najčastejšie chyby pri diagnostike týchto ochorení a hlavné histopatologické znaky oboch ochorení.

**MUDr. Erika Štammová**

**UPJŠ Košice, LF - ÚPA**

Vrodené vývinové chyby

ABSTRAKT: Vrodené vývojové chyby vznikajú počas intrauterínneho života na dedičnom podklade a aj bez neho. Môže ísť o genetické mutácie i chromozómové aberácie. Je známych vyše 4000 vrodených vývinových chýb, s rôznou závažnosťou, pričom štatisticky sa udáva, že až 80% vrodených chýb spôsobujú vplyvy vonkajšieho prostredia. Látky, ktoré spôsobujú vrodenú vývojovú chybu u plodu, sa nazývajú teratogény. Čím skôr nepriaznivý faktor pôsobí, tým sú vývinové zmeny závažnejšie. Najcitlivejším obdobím je 15. až 60. deň tehotenstva, kedy sa vytvárajú základy pre orgánové systémy a jednotlivé orgány.

Niektoré vývinové chyby sú nezlúčiteľné so životom po narodení, niektoré je možné liečiť. V našej práci analyzujeme 3 prípady vrodených vývinových chýb.